open-index/open-wikipedia-markdown huggingface dataset:
Sameinað Rússland

**Sameinað Rússland** (kyrillískt letur: Единая Россия; *Jedínaja Rossíja*) er rússneskur stjórnmálaflokkur. Flokkurinn er sá stærsti í Rússlandi og telur til sín um þrjá fjórðu þingsætanna á rússnesku ríkisdúmunni. Sameinað Rússland hefur haft þingmeirihluta frá árinu 2007.

Sameinað Rússland var stofnað í desember 2001 með samruna flokkanna Einingar og Föðurlandsins/Alls Rússlands. Flokkurinn styður stefnumál Vladímírs Pútín Rússlandsforseta, sem er eiginlegur en óformlegur leiðtogi flokksins. 

Bestu kosningaúrslit Sameinaðs Rússlands voru í þingkosningum árið 2007, en þá fékk flokkurinn 64,4% atkvæðanna. Fylgi flokkurins dalaði niður í 49,32% árið 2011 en hann var áfram stærsti þingflokkurinn, á undan Kommúnistaflokki Rússlands, sem hlaut 19,19% atkvæða. Í kosningunum 2016 hlaut flokkurinn 54,2% atkvæða en Kommúnistaflokkurinn 13,3%.

Sameinað Rússland fylgir engri einsleitri hugmyndafræði en flokkurinn styður fjölbreyttan hóp stjórnmálamanna og embættismanna sem styðja ríkisstjórn Pútíns. Flokkurinn höfðar síður til hugmyndafræðilegra kjósenda og því er gjarnan litið á Sameinað Rússland sem „breiðfylkingu“ eða „valdaflokk“. Árið 2009 lýsti flokkurinn yfir að hugmyndafræði sín væri „rússnesk íhaldsstefna“.

Sameinað Rússland hlaut um helming atkvæða í þingkosningum ársins 2021 samkvæmt opinberum talningum en talið er að kosningasvindl hafi verið útbreitt og hart var sótt að fjölmiðlum og stjórnarandstæðingum í aðdraganda þeirra.

## Ásakanir um spillingu
Stjórnarandstaðan hefur ítrekað sakað Sameinað Rússland um að standa fyrir kerfislægri spillingu og hefur gjarnan kallað það „flokk bófa og ræningja“ (rússneska: *партия жуликов и воров*; uppnefnið er upprunnið hjá aðgerðasinnanum Aleksej Navalnyj). Í október 2011 birti *[[Novaja Gazeta]]* grein sem fjallaði um fólk sem hafði skrifað slagorðið „flokkur bófa og ræningja“ á peningaseðla í mótmælaskyni. 

Þann 24. nóvember 2011 sagði ríkisþingmaðurinn Aleksandr Khínshtejn, sem er meðlimur í Sameinuðu Rússlandi, í sjónvarpsumræðum á stöðinni *Russia-1*:

## Gengi í kosningum
### Forsetakosningar

### Þingkosningar

## Tilvísanir
Þriðja ráðuneyti Ólafs Thors

**Þriðja ráðuneyti Ólafs Thors** var skammlíf minnihlutastjórn Sjálfstæðisflokksins sem sat við völd frá 6. desember 1949 til 14. mars 1950. Hún brúaði bilið milli ríkisstjórnar Stefáns Jóhanns Stefánssonar og ríkisstjórnar Steingríms Steinþórssonar.

Alþingiskosningarnar 1949 fóru fram í lok október og skiluðu hálfgerðri pattstöðu á þingi. Stefán Jóhann Stefánsson baðst lausnar fyrir ráðuneyti sitt þegar að kosningum loknum, en sat áfram uns minnihlutastjórn Sjálfstæðisflokksins undir forystu Ólafs Thors tók við í desember. Sú stjórnarmyndun var afar óvenjuleg þar sem öfugt við flestar minnihlutastjórnin hafði nýja stjórnin engin vilyrði um stuðning eða hlutleysi annarra flokka. Mátti því heita ljóst frá upphafi að hún fengi ekki langa lífdaga.

Baráttan við dýrtíðina var aðalviðfangsefni stjórnarinnar, líkt og annarra ríkisstjórna á þessum árum. Stjórnarandstaðan hafnaði öllum tillögum stjórnarinnar í efnahagsmálum og var vantrauststillaga borin upp og samþykkt þann 3. mars. Var það í fyrsta sinn frá árinu 1911 sem slík tillaga var samþykkt á Alþingi. Rúmri viku síðar komu Sjálfstæðisflokkur og Framsóknarflokkur sér saman um myndun nýrrar stjórnar.

## Ráðherrar
* Ólafur Thors, forsætisráðherra og félagsmálaráðherra.
* Bjarni Benediktsson, utanríkisráðherra, dómsmálaráðherra og menntamálaráðherra.
* Björn Ólafsson, fjármála- og viðskiptamálaráðherra.
* Jón Pálmason, landbúnaðarráðherra. Hann fór einnig með orku- og vegamál.
* Jóhann Þ. Jósefsson, sjávarútvegs- og iðnaðarmálaráðherra. Fór einnig með heilbrigðis- og flugmál.
Juniperus oxycedrus

***Juniperus oxycedrus*** er tegund af barrtré í Einisætt. Vaxtarlagið er frá 2m runna að 10m hátt tré. Upprunninn frá Miðjarðarhafssvæðinu (frá Marokkó og Frakklandi austur til Kaspíahafs).


Juniperus oxycedrus.jpg
Cade2.jpg
Juniperus oxycedrus 20120826 2.jpg
Juniperus oxycedrus 20120826 3.jpg
Baies de genévrier.JPG
Juniperus_oxycedrus_-_Köhler–s_Medizinal-Pflanzen-083.jpg
Càdecllum.JPG
Juniper Sierra Arana.JPG


## Tilvísanir
Manízha

**Manizha** (fædd 8. júlí 1991 sem **Manízha Dalerovna Khamrojeva**) er rússnesk söngkona af tadsíkískum uppruna.

Hún keppti fyrir hönd Rússlands í Söngvakeppni evrópskra sjónvarpsstöðva 2021 með laginu „Russian Woman“.

## Breiðskífur
* *Manuscript* (2017)
* *ЯIAM* (2018)

## Tilvísanir
Forsetakosningar í Bandaríkjunum 1956

**Forsetakosningar í Bandaríkjunum 1956** fóru fram þriðjudaginn 6. nóvember 1956. Dwight D. Eisenhower sitjandi forseti og Richard Nixon sitjandi varaforseti unnu sigur á Adlai Stevenson fyrrverandi fylkisstjóra Illinois og Estes Kefauver öldungadeildarþingmanni fyrir Tennessee.

## Niðurstöður

## Sjá einnig
* Kosningar í Bandaríkjunum 1956

## Tilvísanir
Forsetakosningar í Bandaríkjunum 1952

**Forsetakosningar í Bandaríkjunum 1952** fóru fram þriðjudaginn 4. nóvember 1952. Dwight D. Eisenhower forseti Columbia-háskóla og Richard Nixon öldungadeildarþingmaður fyrir Kaliforníu unnu sigur á Adlai Stevenson fylkisstjóra Illinois og John Sparkman öldungadeildarþingmanni fyrir Alabama.

## Niðurstöður

## Sjá einnig
* Kosningar í Bandaríkjunum 1952

## Tilvísanir
Forsetakosningar í Bandaríkjunum 1948

**Forsetakosningar í Bandaríkjunum 1948** fóru fram þriðjudaginn 2. nóvember 1948. Harry S. Truman sitjandi forseti og Alben W. Barkley öldungadeildarþingmaður fyrir Kentucky unnu sigur á Thomas E. Dewey fylkisstjóra New York og Earl Warren fylkisstjóra Kaliforníu; og Strom Thurmond fylkisstjóra Suður-Karólínu og Fielding L. Wright fylkisstjóra Mississippi.

## Niðurstöður

## Sjá einnig
* Kosningar í Bandaríkjunum 1948

## Tilvísanir
Bragi Þór Hinriksson

**Bragi Þór Hinriksson** (fæddur 8. júní 1974 í Reykjavík) er íslenskur leikstjóri.

## Ferill í íslenskum kvikmyndum og sjónvarpsþáttum
Fullorðnisteiknmyndir

**Adult Animation** (eða **fullorðnisteiknmyndir**) er tegund af teiknuðum grín-sjónvarpsþætti ætluðum fullorðnum. 

Dæmi um Adult Animation þætti:

* The Simpsons
* Family Guy
* American Dad
* Futurama
* Bob's Burgers
* Bojack Horseman
* The King of Hill
* South Park
* Bordertown
* Rick and Morty
* Solor Opposites

Það hafa verið gerðir tveir íslenskir teiknimyndaþættir: Tvíhöfði og Hulli.
Söngvakeppni evrópskra sjónvarpsstöðva 2022

**Söngvakeppni evrópskra sjónvarpsstöðva 2022** var haldin í Ítalíu árið 2022 eftir að ítalska hljómsveitin Måneskin vann keppnina með lagið „Zitte e buoni“ í Söngvakeppni evrópskra sjónvarpsstöðva 2021.

Rússlandi var vikið úr keppni vegna innrásar þess í Úkraínu.

## Yfirlit keppninnar
### Fyrri undankeppnin

### Síðari undankeppnin

### Úrslit

## Tilvísanir
Juniperus procera

***Juniperus procera*** er tegund barrtrés af einisætt. Upprunninn frá fjöllum Afríku og Arabíuskaga.


Juniperus procera 3.jpg
Juniperus procera Kenya1.jpg
Juniperus procera 2.jpg
Mountain Nyala, Bale (9995401076).jpg


## Tilvísanir
Juniperus procumbens

***Juniperus procumbens*** er tegund af barrtré í Einisætt. Upprunninn frá Japan, og finnst í mörgum héröðum Kína. Hann er náskyldur og oft talinn til *[[Juniperus chinensis]]* sem  *J. chinensis* var. *procumbens*.

## Tilvísanir
Raman Pratasevítsj

**Raman Dzmitrievitsj Pratasjevitsj ** (f. 1995) (hvítrússneska: Раман Дзмітрыевіч Пратасевіч)  er hvítrússneskur blaðamaður og stjórnarandstæðingur.
Pratasevitsj hefur verið ásakaður af hvítrússneskum stjórnvöldum um ólöglegar samkomur og hvatningu til óeirða. Hann hefur verið settur á lista yfir hryðjuverkamenn. Pratasevitsj rak stöðina Nexta sem fjallaði um forsetakosningarnar 2020 í landinu og var uppspretta heimilda um ólögmætar kosningaaðferðir og mótmæla tengd þeim. Hann hefur búið í Póllandi frá 2019.

Þann 23. maí var flugvél Ryanair frá Aþenu til Vilníus þar sem Pratasevitsj var um borð beint til Hvítarússlands af herþotum landsins. Flugmálayfirvöld í Hvíta-Rússlandi sögðu að það hefði verið vegna sprengjuhótunar en litáísk flugmálayfirvöld höfðu ekki fengið fregnir af slíku. Pratasevitsj og kærasta hans Sophia voru handtekin við komu á flugvöllinn í Minsk.

Evrópusambandið ákvað í kjölfarið að setja viðskiptaþvinganir á Hvíta-Rússland og bannaði flug frá landinu til Evrópusambandsins.  

Eftir handtöku Pratasevitsj birtist hann í sjónvarpsviðtali þar sem hann sagðist hafa skipt um skoðun á hvítrússneska forsetanum Alexander Lúkasjenkó og hvatti landmenn til að hætta að mótmæla stjórn hans. Vinir og bandamenn Pratasevitsj töldu hann hafa verið þvingaðan til að segja þetta.

Pratasevitsj var dæmdur í átta ára fangelsi í maí árið 2023 en síðan náðaður síðar í sama mánuði.

## Heimild
* 
## Tilvísanir
Juniperus recurva

***Juniperus recurva*** er tegund af barrtré í Einisætt. Upprunninn frá Himalajafjöllum (frá norðurhluta Pakistan til vesturhluta Yunnan í Kína.


Juniperus recurva coxii Buch.-Ham. ex D.Don (AM AK202965-2).jpg
Juniperus recurva coxii Buch.-Ham. ex D.Don (AM AK202965-1).jpg


## Tilvísanir
Juniperus pseudosabina

***Juniperus pseudosabina*** er tegund af barrtré í Einisætt. Upprunnin frá fjöllum Mið-Asíu.

## Tilvísanir
Forsetakosningar í Bandaríkjunum 1944

**Forsetakosningar í Bandaríkjunum 1944** fóru fram þriðjudaginn 7. nóvember 1944. Franklin D. Roosevelt sitjandi forseti og Harry S. Truman öldungadeildarþingmaður fyrir Missouri unnu sigur á Thomas E. Dewey fylkisstjóra New York og John W. Bricker fylkisstjóra Ohio.

## Niðurstöður

## Sjá einnig
* Kosningar í Bandaríkjunum 1944

## Tilvísanir
Forsetakosningar í Bandaríkjunum 1940

**Forsetakosningar í Bandaríkjunum 1940** fóru fram þriðjudaginn 5. nóvember 1940. Franklin D. Roosevelt sitjandi forseti og Henry A. Wallace landbúnaðarráðherra Bandaríkjanna unnu sigur á Wendell Willkie forseta Commonwealth & Southern og Charles L. McNary öldungadeildarþingmanni fyrir Oregon.

## Niðurstöður

## Sjá einnig
* Kosningar í Bandaríkjunum 1940

## Tilvísanir
Forsetakosningar í Bandaríkjunum 1936

**Forsetakosningar í Bandaríkjunum 1936** fóru fram þriðjudaginn 3. nóvember 1936. Franklin D. Roosevelt sitjandi forseti og John Nance Garner sitjandi varaforseti unnu sigur á Alf Landon fylkisstjóra Kansas og Frank Knox blaðamanni.

## Niðurstöður

## Sjá einnig
* Kosningar í Bandaríkjunum 1936

## Tilvísanir
Forsetakosningar í Bandaríkjunum 1932

**Forsetakosningar í Bandaríkjunum 1932** fóru fram þriðjudaginn 8. nóvember 1932. Franklin D. Roosevelt fylkisstjóri New York og John Nance Garner forseti fulltrúadeildar Bandaríkjaþins unnu sigur á Herbert Hoover sitjandi forseta og Charles Curtis sitjandi varaforseta.

## Niðurstöður

## Sjá einnig
* Kosningar í Bandaríkjunum 1932

## Tilvísanir
Múmínhúsið

**Múmínhúsið** er heimili Múmínálfanna og Míu litlu en hýsir oft gesti. Húsið er staðsett í miðjum Múmíndal.
D'Hondt-reglan

**D'Hondt-reglan** er reikniaðferð sem notuð er til að úthluta sætum til framboðslista í hlutbundnum listakosningum. Með aðferðinni er stefnt að því að úthlutun þeirra sæta sem eru í boði sé í sem mestu samræmi við hlutfallslega skiptingu atkvæða á milli mismunandi framboðslista. Aðferðin er kennd við belgíska lögfræðinginn Victor D'Hondt sem lýsti henni fyrstur árið 1878. Aðferðin eða eitthvert afbrigði af henni er notuð við þingkosningar í flestum löndum sem notast við listakosningar, þ.á.m. á Íslandi þar sem aðferðin er notuð í Alþingiskosningum og sveitarstjórnarkosningum.

Aðferðin gengur einfaldlega út á það að deilt er í atkvæðafjölda hvers framboðslista með heiltölunum 1, 2, 3, o.s.frv. Útkomutölunum úr deilingunni er raðað upp í töflu og sá framboðslisti sem hefur hæstu útkomutöluna hreppir fyrsta sætið. Þá er sú útkomutala strikuð út og sú næsthæsta fundin og svo koll af kolli þar til öllum sætum hefur verið úthlutað.

## Tenglar
* Lýsing á úthlutun þingsæta  (PDF)
Juniperus saltuaria

***Juniperus saltuaria*** er tegund af barrtré í Einisætt. Upprunninn frá Kína (S–Gansu, SA-Qinghai, V-Sichuan, A-Xizang, NV-Yunnan).

## Tilvísanir
Phil Foden

**Phil Foden** er enskur knattspyrnumaður sem spilar sem miðjumaður með Manchester City og enska landsliðinu.

Foden spilaði ungur með Manchester City og hóf frumraun sína með aðalliðinu 2017. Sama ár vann hann gullskóinn á heimsmeistarakeppni U-17. Hann hóf leik með aðallandsliðinu á móti Íslandi haustið 2020. Í seinni leiknum í Þjóðadeildinni á móti Íslandi skoraði hann 2 mörk. Hann komst einnig í fréttirnar þegar hann bauð stúlkum inn á Hótel Sögu ásamt Mason Greenwood í trássi við reglur.

Foden er yngstur til að spila í Meistaradeild Evrópu og yngstur til að vinna ensku úrvalsdeildina fyrir City.

## Titlar og viðurkenningar
### Manchester City
*Premier League: 2017–18, 2018–19, 2020–21, 2022-2023
*FA Cup: 2018–19, 2022-2023
*EFL Cup: 2017–18, 2018–19, 2019–20, 2020–21
*FA Samfélagsskjöldurinn: 2018, 2019
*Meistardeild Evrópu: 1. sæti, 2022-2023, 2. sæti: 2020–21

## England
*England U17
*HM U-17 : 2017

### Einstaklingsverðlaun
*Besti ungi leikmaðurinn í Premier League 2020-2021
*HM U-17 gullknötturinn: 2017
Juniperus deppeana

***Juniperus deppeana*** er tegund af barrtré í einisætt. Upprunninn frá Mexíkó og suðurvesturhluta Bandaríkjanna. Hún skiptist í nokkrar undirtegundir, en ekki er eining um margar þeirra, hvort þær séu afbrigði eða sjálfstæðar tegundir (t.d. Juniperus deppeana var. gamboana).


Juniperus deppeana bark.jpg
Juniperus deppeana cones StrawberryAZ.jpg
Juniperus deppeana Prescott.jpg
Juniperus deppeana StrawberryAZ.jpg
Juniperus deppeana bark StrawberryAZ.jpg
Juniperus deppeana infestedcones.jpg


## Tilvísanir
Juniperus standleyi

***Juniperus standleyi*** er tegund af barrtré í einisætt. Uppruninn frá Gvatemala og í suðaustur Mexíkó.

## Tilvísanir
Juniperus pinchotii

***Juniperus pinchotii*** er tegund af barrtré í einisætt. Uppruninn frá Mexíkó og suðurhluta Bandaríkjanna (Nýja Mexíkó, Texas og Oklahóma).

## Tilvísanir
Juniperus flaccida

***Juniperus flaccida*** er tegund af barrtré í einisætt. Uppruninn frá Mexíkó.


Juniperus flaccida Big Bend NP 2.jpg
Juniperus flaccida Sierra Madre Oriental 1.jpg
Big Bend National Park P9092718.jpg
Big Bend National Park PB122680.jpg
Big Bend National Park, Texas 213.JPG
Big Bend National Park, Texas 225.JPG


## Tilvísanir
Achumi

Fólk **Achumi** eða **Khudmouni** er þjóðflokkur persneska kynþáttar sem býr í suðri Íran,
suður af héruðunum Fars og Kerman, austurhluta héraðsins Bushehr og næstum því öllu Hormozgan héraði.

Að auki hafa mörg þeirra búið í löndum í Persaflói eins og Sameinuðu arabísku furstadæmin, Barein, Kúveit, Katar og Óman í mörg ár og eru talin frumbyggjar.

Flestir þeirra eru súnní múslimar og minnihlutahópar sjítar sjást einnig meðal þeirra, þetta fólk talar tungumálið * Achumi * (sem er nær Gamla persan en persneska nútíminn).
Guðrún Hafsteinsdóttir

**Guðrún Hafsteinsdóttir** (f. 9. febrúar 1970) er íslensk stjórnmálakona sem hefur verið formaður Sjálfstæðisflokksins frá 2025. Hún hefur setið á Alþingi frá 2021 fyrir Suðurkjördæmi. Hún var dómsmálaráðherra frá 2023 til 2024. Áður en hún fór í stjórnmál starfaði hún hjá fjölskyldufyrirtækinu, Kjörís, auk þess að gegna ýmsum trúnaðarstörfum í atvinnulífinu.

## Fjölskylda
Foreldrar Guðrúnar eru Hafsteinn Kristinsson (1933-1993) forstjóri og stofnandi Kjöríss og Laufey Valdimarsdóttir (f. 1940). Guðrún er næstyngst fjögurra systkina, þ.á m. er Aldís Hafsteinsdóttir bæjarstjóri Hveragerðis til 16 ára og núverandi sveitarstjóri í Hrunamannahreppi. Maki Guðrúnar er Hans Kristján Einarsson Hagerup gullsmiður og eiga þau samtals sex börn.

## Menntun og fyrri störf
Guðrún lauk stúdentsprófi frá Fjölbrautaskóla Suðurlands, BA-prófi í mannfræði frá Háskóla Íslands og diplómagráðu í jafnréttisfræðum frá Háskóla Íslands. Hún hefur lengst af starfað í Kjörís, tók þar við stöðu framkvæmdastjóra 23 ára gömul þegar faðir hennar lést en frá 2008-2021 var hún markaðsstjóri Kjöríss.

Guðrún var formaður Samtaka iðnaðarins frá 2014 til 2020. Hún hefur setið stjórn Samtaka atvinnulífsins, Háskólans í Reykjavík, Bláa Lónsins og Lífeyrissjóðs verzlunarmanna. Hún var formaður Landsamtaka lífeyrissjóða frá árinu 2018 til 2021.

## Stjórnmál
Gúðrún sigraði í prófkjöri Sjálfstæðisflokksins í Suðurkjördæmi árið 2021 og leiddi lista flokksins í kjördæminu í alþingiskosningunum í september 2021.

Hún var kjörin formaður Sjálfstæðisflokksins á landsfundi í mars 2025. Guðrún hafði betur gegn Áslaugu Örnu Sigurbjörnsdóttur, með einungis nítján atkvæða mun.

## Gagnrýni
Guðrún ákvað í september 2024, þrátt fyrir harða gagnrýni, að framfylgja ákvörðun Útlendingastofnunar og kærunefndar útlendingamála um brottvísun Yazan Tamimis og foreldra hans. Að beiðni Guðmundar Inga Guðbrandssonar, félags- og vinnumálaráðherra Íslands ákvað hún síðar að afturkalla brottvísunina.

Eiríkur Bergmann stjórnmálafræðiprófessor lítur svo á að mál Yazans Tamimi og fjölskyldu hans hafi verið „þúfan sem velti hlassinu“ í aðdraganda stjórnarslita ríkisstjórnar Bjarna Benediktssonar.

Yazan Tamimi og foreldrar hans eru nú með alþjóðlega vernd á Íslandi.

## Tilvísanir
Peterborough United

**Peterborough United** er enskt knattspyrnulið frá Peterborough, Cambridgeshire. Það var stofnað árið 1934. Heimavöllur liðsins er Weston Homes Stadium sem tekur um 15.000. Liðið spilar í ensku meistaradeildinni 2021-2022.
Blackpool FC

**Blackpool Football Club** er enskt knattspyrnufélag frá Blackpool í Lancashire. Liðið var stofnað 1887 og spilar nú í ensku meistaradeildinni.
Félagið vann FA-bikarinn árið 1953 en á 6. áratugnum var liði hvað sterkast og náði fjórum sinnum sætum innan topp sex í fyrstu deild. Besti árangurinn var annað sæti á eftir Manchester United 1955–56. Blackpool var í Premier League síðast 2010-2011. Daníel Leó Grétarsson spilar með liðinu.
Juniperus jaliscana

***Juniperus jaliscana*** er tegund af barrtré í einisætt. Uppruninn frá Mexíkó (Durango og Jalisco).

## Tilvísanir
PlayStation 5

**PlayStation 5**, einnig þekkt sem PS5, er leikjatölva gefin út af Sony þann 12. nóvember 2020 í Norður-Ameríku, Japan, Singapúr, Nýja Sjáland, Evrópu, Suður-Kóreú og Ástralíu. PS5, Xbox Series X og Series S leikjatölvum, sem gefnar voru út sama mánuð, eru í níundu kynslóð leikjatölva.
Svana Friðriksdóttir

**Svana Friðriksdóttir** (f. 1951) er íslenskur grunnskólakennari. Hún vann Nansen-verðlaunin, sem gefin eru út af Flóttamannastofnun Sameinuðu þjóðanna, árið 1971 fyrir fjársöfnun sína á vegum skátahreyfingarinnar í þágu nígerískra flóttamanna.

## Æviágrip
Svana Friðriksdóttir er fædd árið 1951 í Húsavík. Hún ólst þar upp til þrettán ára aldurs hjá afa sínum og ömmu en flutti síðan til Kópavogs. Hún gekk í Kennaraskólann og vann samhliða námi sem herbergisþerna á Hótel Sögu. Svana tók jafnframt þátt í starfi Skátafélagsins Kópa á þessum tíma.

Árið 1971 boðuðu alþjóðleg líknarsamtök til fjársöfnunar í þágu flóttamanna í Afríku vegna borgarastyrjaldarinnar í Nígeríu. Á Íslandi nefndist átakið „Flóttafólk 71“. Svana var meðal skáta sem gengu milli húsa til að safna hjálparfé í þágu flóttamannanna. Íslendingar létu hlutfallslega mikið fé af hendi rakna til styrktar flóttamönnunum og þann 1. september tilkynnti Flóttamannastofnun Sameinuðu þjóðanna að Svana yrði sæmd Nansen-verðlaununum fyrir þátt sinn í fjáröfluninni. Ekki er fyllilega ljóst hvers vegna einmitt Svana varð fyrir valinu þar sem hún sagðist ekki hafa lagt meira af mörkum en aðrir sem tóku þátt í söfnuninni. Sadruddin Aga Khan, forstjóri flóttamannastofnunarinnar, komst svo að orði að Svana hefði verið valin sem „fulltrúi allra hinna óþekktu sjálfboðaliða á Norðurlöndum og annars staðar, sem í ár og á liðnum árun [hefðu] varið tíma sínum og kröftum í þágu flóttafólksins“.

Svana ferðaðist til Genfar ásamt Davíð Scheving Thorsteinssyni, forseta Rauða krossins á Íslandi, til að taka við Nansen-verðlaununum. Verðlaunin voru veitt við hátíðlega athöfn í Þjóðahöllinni í Genf.

Eftir að Svana lauk kennaraprófi ferðaðist hún ásamt eiginmanni sínum, Jóhanni P. Malmquist, til Pennsylvaníu í Bandaríkjunum, þar sem hann stundaði doktorsnám í tölvunarfræði. Svana nam síðar listfræði og arkitektúr og hefur unnið sem kennari í mörg ár.

## Tilvísanir
Juniperus coahuilensis

***Juniperus coahuilensis*** er tegund af barrtré í einisætt. Uppruninn frá norðurhluta Mexíkó og suðvestur Bandaríkjunum.

## Tilvísanir
Juniperus californica

***Juniperus californica*** er tegund af barrtré í einisætt. Uppruninn frá Mexíkó (Baja California) og Bandaríkjunum (Kalifornía og Nevada).


Juniperus californica 00090.JPG
California juniper.jpg
California juniper 2.jpg
Juniper.jpg
Juniperus californica JumboRocks.jpg
Juniperus californica Joshua Tree NP2.jpg


## Tilvísanir

*Calflora Database: ''Juniperus californica'' (California juniper)
*Gymnosperm Database: ''Juniperus californica''
*''Juniperus californica'' — UC Photos gallery
Juniperus osteosperma

***Juniperus osteosperma*** er tegund af barrtré í einisætt. Upprunninn frá suðvestur Bandaríkjunum.


Juniperus osteosperma 4.jpg
Juniperus osteosperma 3.jpg
2013-07-04 15 10 08 Utah Juniper sapling along Interstate 80 east of Wells in central Elko County, Nevada.jpg
Juniper above Charcoal Kilns.JPG
Juniperus osteosperma Beaver Dam Mountains Nevada.jpg
Juniperus osteosperma - Pinus monophylla White - Inyo Range.jpg
Juniperus osteosperma Serpents Trail.jpg


## Tilvísanir
Juniperus monosperma

***Juniperus monosperma*** er tegund af barrtré í einisætt. Uppruninn frá Bandaríkjunum (Arizona, New Mexico, suður Colorado, vestur Oklahoma, og vestur Texas) og allra nyrst í Chihuahua í Mexíkó.


Juniperus monosperma (one-seeded juniper) 2 (28179633429).jpg
One-seed Juniper & Eng.-P.P (4609300805).gif
Carrizozo Malpais Juniper.jpeg


## Tilvísanir
Juniperus monticola

***Juniperus monticola*** er tegund af barrtré í einisætt. Uppruninn frá fjöllum Mexíkó.


Ocampo 11.jpg
Ocampo 10.jpg


## Tilvísanir
Juniperus occidentalis

***Juniperus occidentalis*** er tegund af barrtré í einisætt. Uppruninn frá vesturhluta Bandaríkjanna. *[[Juniperus grandis]]* var áður talin undirtegund hans; *Juniperus occidentalis subsp. australis*.


Juniperus occidentalis 8221.jpg
JuniperDouble.JPG


## Tilvísanir
Juniperus grandis

***Juniperus grandis*** er tegund af barrtré í einisætt. Uppruninn frá vesturhluta Bandaríkjanna. Hann var áður talin undirtegund *[[Juniperus occidentalis]]*; *Juniperus occidentalis subsp. australis*. Útbreiðsla, vaxtarlag, efnainnihald og genagreiningar sýna fram á að um aðskildar tegundir sé að ræða.


Juniperus occidentalis australis foliage.jpg
Juniper berries lush.jpg
JuniperBark.JPG


## Tilvísanir
Juniperus arizonica

***Juniperus arizonica*** er tegund af barrtré í einisætt. Upprunninn frá Bandaríkjunum (Arizona og New Mexico) og Mexíkó (Sonora og Chihuahua).

## Tilvísanir
Bermúdaeinir

**Bermúdaeinir** (fræðiheiti: *Juniperus bermudiana*) er tegund af barrtré í einisætt. Hann er einlendur á Bermúda, þar sem hann var ríkjandi trjátegund skóganna fram að seinni heimsstyrjöld. Þá komu tvær skordýrategundir (*[[Lepidosaphes newsteadi]]* og *[[Carulaspis minima]]*) sem voru búar að drepa 99% trjánna 1978. Það eina prósent sem eftir var af trjánum, hafði nokkuð þol gegn sníkjudýrunum og að auki var nokkrum tegundum af maríubjöllum sleppt til að halda fjölda sníkjudýranna niðri.


Bermuda Cedar with male cones.jpg
Starr 080610-8118 Juniperus bermudiana.jpg
Cedar Avenue - Hamilton Bermuda.jpg
Bermuda Juniper cones 1.jpg
Bermuda Juniper cones 2.jpg
Bermuda Juniper pollen cones 2.jpg


## Tilvísanir

*
Lepidosaphes newsteadi

**Lepidosaphes newsteadi** er tegund af skortítum (Hemiptera). Hún er upprunnin frá Evrópu, en er nú víða á norðurhveli.

## Tengt
Juniperus bermudiana

## Tilvísanir
Carulaspis minima

**Carulaspis minima** er tegund af skortítum (Hemiptera). Hún er aðallega í suður Evrópu, vestur Asíu og suðurhluta Afríku.

## Tengt
Juniperus bermudiana

## Tilvísanir
Gil Scott-Heron

**Gilbert Scott-Heron** (1. apríl 1949 – 27. maí 2011) var bandarískur sálartónlistarmaður og djassljóðskáld sem hafði mikil áhrif á hipp-hopp-tónlist og rapptónlist, sérstaklega með flutningi ádeiluljóða undir djasstakti. Þeir Brian Jackson áttu oft í samstarfi þar sem þeir sóttu áhrif frá djassi, blús og sálartónlist, en með ádeilutextum. Scott-Heron var þekktur fyrir fjölbreyttan söngstíl sem notaði bæði tónafléttur, rapp og talað orð. Meðal þekktustu djassljóða hans eru „The Revolution Will Not Be Televised“ og „Whitey on the Moon“. Þekktustu plötur hans og Jackson eru *[[Pieces of Man]]* frá 1971 með smellinum „Lady Day and John Coltrane“ og *[[Winter in America]]* frá 1974 með smellinum „The Bottle“. Hann starfaði sem tónlistarmaður alla ævi og gaf út fjölda hljómplatna. Hann fékk Grammy Lifetime Achievement Award árið 2012, ári eftir andlát sitt.
Stephen Jay Gould

**Stephen Jay Gould** (10. september 1941 - 20. maí 2002) var bandarískur steingervingafræðingur, þróunarlíffræðingur og vísindasagnfræðingur. Hann var einn áhrifamesti og víðlesnasti höfundur vísindarita fyrir almenning af sinni kynslóð. Gould eyddi stærstum hluta starfsferils síns við Harvard-háskóla og við Bandaríska náttúrugripasafnið í New York. Árið 1996 var Gould ráðinn Vincent Astor-gestaprófessor í líffræði við New York-háskóla þar sem hann skipti tíma sínum milli New York og Harvard.

Mikilvægasta framlag Goulds til þróunarlíffræðinnar var kenningin um markað jafnvægi sem hann þróaði ásamt Niles Eldredge árið 1972. Kenningin gengur út á að mest af þróuninni einkennist af löngum tímabilum stöðugleika, sem við og við markast af stuttum tímabilum örra tegundarmyndana. Kenningunni var stillt upp sem andstæðu tegundasamfellu, þeirri vinsælu hugmynd að þróunin einkennist af reglubundnum og stöðugum breytingum steingervinga.

Flestar vettvangsrannsóknir Gould voru gerðar á landsniglaættkvíslunum *[[Poecilozonites]]* og *[[Cerion]]*. Hann lagði einnig af mörkum til þróunarfræðilegrar þroskunarlíffræði og hlaut almenna viðurkenningu fyrir bók sína *Ontogeny and Phylogeny* frá 1977. Hugmyndir hans um þróunarkenninguna voru andstæðar strangri valhyggju, félagslíffræði eins og hún beindist að mönnum, og þróunarsálfræði. Hann beitti sér gegn sköpunarhyggju og lagði til að vísindi og trúarbrögð yrðu talin tvö aðskilin svið þar sem sérfræðiþekking þeirra skaraðist ekki.

Gould var aðallega þekktur meðal almennings fyrir 300 vinsælar ritgerðir sem birtust í tímaritinu *[[Natural History]]* og fjölmargar bækur skrifaðar bæði fyrir sérfræðinga og almenning. Í apríl 2000 var hann útnefndur „lifandi goðsögn“ af Bandaríska þjóðbókasafninu.

## Tilvísanir
Fáni Benín

**Fáni Benín** eins og hann er nú var upprunalega tekinn í notkun árið 1959. Skipt var um fána þegar afró-marxistar tóku völdin í landinu árið 1975, en skipt til baka þegar sú ríkisstjórn leið undir lok 1990. 

Litirnir eru hinir almennu pan-afrísku litir: grænn, gulur og rauður og stendur grænn fyrir von, gulur táknar velstand og rauður táknar hugrekki.
Meðalfellsvatn

**Meðalfellsvatn** er 2,0 ferkílómetra stöðuvatn í Kjósarhreppi. Við vatnið eru híbýli og sumarbústaðir. Silungsveiði er í vatninu.
Lynn Margulis

**Lynn Margulis** (fædd **Lynn Petra Alexander**; 5. mars 1938 - 22. nóvember 2011) var bandarískur þróunarlíffræðingur, rithöfundur og kennari. Hún var helsti talsmaður samlífisþróunar í samtímanum. Sagnfræðingurinn Jan Sapp skrifaði að „Nafn Lynn Margulis er jafntengt samlífi og nafn Charles Darwin er tengt þróunarkenningunni.“ Margulis breytti núverandi skilningi á þróun fruma með kjarna (nokkuð sem Ernst Mayr kallaði „hugsanlega mikilvægasta atburðinn í sögu lífsins“) með því að halda því fram að hún hafi verið afleiðing af samlífissamruna baktería. Margulis var einnig meðhöfundur Gajutilgátunnar ásamt breska efnafræðingnum James Lovelock, sem hélt því fram að jörðin virkaði sem eitt sjálfstýrt kerfi, og var einn helsti stuðningsmaður fimm ríkja flokkunar Robert Whittaker.

Allan feril Margulis átti starf hennar til að vekja mikla andstöðu (ein styrkumsókn frá henni fékk viðbrögðin „Rannsóknir þínar eru bull. Slepptu því að sækja hér um aftur.“) og tímamótagrein hennar, „On the Origin of Mitosing Cells“, birtist árið 1967 eftir að hafa verið hafnað af um fimmtán tímaritum. Þegar hún var enn ungur kennari við Boston-háskóla, var kenning hennar um að frumulíffæri, eins og hvatberar og grænukorn, hefðu eitt sinn verið sjálfstæðar bakteríur, að mestu hunsuð í á annan áratug og varð ekki almennt viðurkennd fyrr en hún var staðfest með erfðafræðirannsóknum. Margulis var kjörin meðlimur Bandarísku vísindaakademíunnar árið 1983. Bill Clinton forseti afhenti henni National Medal of Science árið 1999 og Linnean Society of London veitti henni Darwin-Wallace-verðlaunin árið 2008.

Margulis var harður gagnrýnandi nýdarwinisma. Afstaða hennar skapaði ævilanga deilu við leiðandi nýdarwiníska líffræðinga eins og Richard Dawkins, George C. Williams og John Maynard Smith. Kenningar Margulis um innanfrumusamlífi áttu sér fyrirrennara, allt aftur á miðja 19. öld; einkum Andreas Franz Wilhelm Schimper, Konstantin Mereschkowski, Boris Kozo-Polyansky (1890–1957) og Ivan Wallin. Margulis stuðlaði ekki aðeins að aukinni viðurkenningu framlags þeirra, heldur sá hún sjálf um fyrstu ensku þýðinguna á bók Kozo-Polyansky, sem kom út ári fyrir andlát hennar. Mörg af helstu verkum hennar sem ætluð voru almennum lesendahópi, voru samin með syni hennar Dorion Sagan.

Árið 2002 útnefndi tímaritið *[[Discover]]* Margulis eina af 50 mikilvægustu vísindakonum heims.

## Tilvísanir
Klettaeinir

**Klettaeinir** (fræðiheiti: *Juniperus scopulorum*) er tegund af barrtré í einisætt. Hann er ættaður frá vesturhluta Norður-Ameríku. 


Juniperus scopulorum berries.jpg
Juniperus_skyrocket001.jpg


## Tilvísanir

*
Blýantseinir

**Blýantseinir** (fræðiheiti: *Juniperus virginiana*) er tegund af barrtré í einisætt. Hann er ættaður frá suðausturhluta Norður-Ameríku.


Juniper berries q.jpg
Juniperus virginiana near Oxford, Ohio.jpg
Glade (1) (15174259515).jpg
Juniperus virginiana seeds.jpg
2009-10-31 Eastern Juniper, Gibraltar Rock, Columbia County, Wisconsin.jpg


## Tilvísanir

*
Skriðeinir

**Skriðeinir** (fræðiheiti: *Juniperus horizontalis*) er tegund af barrtré í einisætt. Hann er ættaður frá norðurhluta Norður-Ameríku.


Juniperus horizontalis, Pancake Bay PP.jpg
JuniperBerry-2.jpg
Juniperus horizontalis Wiltonii1.jpg
Juniperus horizontalis 'Golden Carpet' a1.jpg
LichenOnRock.jpg
Gerry's Nose NFLD Juniperus horizontalis.JPG


## Tilvísanir

*
Juniperus maritima

*Juniperus maritima* er tegund af barrtré í einisætt. Hann er eingöngu við Puget-sund (á landamærum Bresku-Kólumbíu og Washington-ríkis) Hann sker sig frá öðrum einitegundum með það að vaxa helst á árbökkum og við strendur. Áður var hann talinn til J. scopulorum, en frávik í vexti og útliti auk búsvæða er nokkur. Erfðagreiningar sýna einnig fram á mun. Að auki blandast hann (J. maritima) ekki öðrum tegundum.

## Tilvísanir
469

Árið **469** (**CDLXIX** í rómverskum tölum)

## Atburðir
* Þjóðrekur, (sem síðar varð konungur Austgota (Ostrogota) þá 15 ára, snýr aftur til ættmenna sinna í Pannóníu, eftir að hafa verið gísl frá árinu 461 við austrómversku hirðina í Konstantínópel.
* Evrik, konungur Vestgota (Vísigota), dregur ríki sitt í Hispaníu úr sambandi við Vestrómverska keisaradæmið. Fram að því höfðu Vestrómverjar að nafninu til haft yfirráð yfir Vestgotum. Julius Nepos viðurkennir að lokum sjálfstæði Vestgota árið 475.
* Korsíka fellur undir yfirráð Vandala.
* Vandalar gera innrás í Grikkland (sem þá var undir yfirráðum Austrómverska keisaradæmisins) en eru sigraðir og reknir til baka. Í hefndarskyni myrða Vandalar um 500 gísla á undanhaldinu.

## Fædd

## Dáin
* Dengizik, konungur Húna og sonur Atla. (Áætluð dagsetning).
468

Árið **468** (**CDLXVIII** í rómverskum tölum)

## Atburðir
* 29. febrúar - Hilarus páfi deyr í Róm og Simplicíus tekur við af honum.
* Einn stærsti floti sem þekktur er úr fornöld er safnað saman við Konstantínópel. Samkvæmt Procopíusi sagnaritara voru yfir 1100 skip með um hundrað þúsund menn í flotanum. Flotinn er sendur til Norður-Afríku til innrásar í ríki Vandala.
* Orrustan við Bon höfða. Vandalar gersigra sameiginlegan flota Austrómversku og Vestrómversku keisaradæmanna. Þetta reyndist vera síðasta tilraun Rómverja til að ná aftur yfirráðum yfir svæðum í Norður-Afríku sem Vandalar höfðu hertekið af þeim, þar til Austrómverjar gerðu innrás í norður-Afríku árið 533.
* Rómverski hersöfðinginn Marcellínus rekur Vandala burt af Sikiley. Þetta var liður í sameiginlegri aðgerð rómversku keisaradæmanna til að leggja ríki Vandala undir Vestrómverska keisaradæmið. Marcellínus er síðan myrtur á Sikiley, líklega að undirlagi keppinautar hans í vestrómversku hirðinni, Ricimer. Eftir ósigur Rómverja í orrustunni við Bon höfða hertaka Vandalar aftur Sikiley.

## Fædd

## Dáin
* 29. febrúar - Hilarus páfi.
* Marcellínus, Rómverskur hershöfðingi.
Fáni Brasilíu

**Fáni Brasilíu** er grænn með stórum gulum tígul í miðjunni. Í tíglinum er blár hringur með 27 hvítum stjörnum í fimm ólíkum stærðum ásamt hvítum borða sem liggur yfir hringflötinn.

Á hvíta borðanum eru einkunarorð Brasilíu ritað með grænum, *Ordem e Progresso* sem merkir „reglusemi og framför“.

Stjörnurnar 27 tákna fylkin í landinu. Þar sem fylkjunum hefur fjölgað frá lýðveldisstofnun, hefur stjörnunum í fánanum ennfremur fjölgað frá 21 - 27.

Fáninn var tekinn í notkun formlega 19. nóvember 1889. Teikning fánans eða hönnun er eignuð Raimundo Teixeira Mendes með smá aðstoð frá Miguel Lemos og Manuel Pereira Reis. Aðeins hafa verið gerðar minniháttar breytingar á fánanum frá 19. nóvember 1889.

Áður en núverandi fáni var tekinn í notkun höfðu lýðveldissinnar notað annan fána sem var undir áhrifum frá þeim bandaríska.
Sá fáni var aðeins í formlegri notkun í 4 daga, 15. nóvember til 19. nóvember 1889, en var síðan grunnurinn að fána fylkisins Goiá'.
Paswan

**Paswan**, einnig þekktur sem **Dusadh**, er Dalit samfélag frá Austur- Indlandi .  Þeir finnast aðallega í fylkjum Bihar,  Uttar Pradesh og Jharkhand . Urdu orðið *Paswan* þýðir lífvörður eða „sá sem ver“. Uppruni orðsins, samkvæmt trú samfélagsins, liggur í þátttöku þeirra í bardaga við Siraj-ud-daulah, Nawab í Bengal að fyrirskipun breska Austur-Indlandsfélagsins, en eftir það voru þeir verðlaunaðir með embætti *Chowkidars* og lathi með skattheimtu fyrir *Zamindara* . Þeir fylgja ákveðnum helgisiðum eins og að ganga á eld til að fullyrða hreysti sitt. 

## Vistfræði
Paswans fullyrða uppruna sinn frá fjölda þjóðlegra og epískra persóna til að leita upplyftingar í félagslegri stöðu sinni. Sumir Paswan telja að þeir hafa upprunnin frá Rahu, ofurmannlegri og einn af plánetum í Hindu goðafræði, en aðrir segjast uppruna sinn frá Dushasana, einn af Kaurava höfðingja. Kröfur um uppruna frá „Gahlot Kshatriya“ eru einnig viðvarandi meðal sumra leikmanna, en aðrir líta á slíkar fullyrðingar með fyrirlitningu, þar sem þeim líkar ekki að tengjast Rajputs . 

Því hefur einnig verið haldið fram af sumum Bhumihars að þeir séu afkomendur krosshjónabanda karla og kvenna af tveimur mismunandi köstum. Samt sem áður hafnar Paswan samfélag þessum kenningum og heldur því fram að uppruni nafnsins 'Dusadh' liggi í Dusadh, sem þýðir "erfitt að sigra".￼

## Saga
Þeir hafa verið taldir vera ósnertanlegt samfélag.  Í Bihar eru þeir fyrst og fremst landlausir, landbúnaðarverkamenn og hafa sögulega verið þorpsverðir og boðberar.  Fyrir 1900 notuðu þeir einnig svín að ala sérstaklega í Uttar Pradesh og Bihar. Paswans verja hernámið við uppeldi svína með því að segja það sem stefnu til að vinna gegn múslimum . Þeir fullyrða að til að vernda sig gegn múslímum hafi stúlkur í Paswan notað klæðnað úr svínumbeinum og haft svín við dyr sínar í ljósi andúð múslima við svín. Þar sem Rajputs í Rajasthan ræktaði einnig sem og veidda villta svín er þessi staðreynd notuð af þeim til að verja þessa iðju sem er staðfest af þeirri staðreynd að eftir lok Zamindari kerfisins gat hefðbundin iðja að þjóna verðir ekki veitt framfærslu þá. 

Paswans hafa einnig verið sögulega tengdir herlegheitum  og margir börðust fyrir hönd Austur-Indlandsfélagsins á 18. öld í her Bengal.  Manntal Indlands 2011 vegna Uttar Pradesh sýndi að íbúar Paswan, sem flokkast sem skipulagður kasti, voru 230.593.  Sama manntal sýndi íbúa 4.945.165 í Bihar. 

## Tilvísanir
Marcelo Bielsa

**Marcelo Alberto Bielsa Caldera** (fæddur þann 21. júlí árið 1955) er argentínskur knattspyrnustjóri og fyrrverandi leikmaður. Hann er núverandi þjálfari úrúgvæska karlalandsliðsins í knattspyrnu.

Frá 2018 til 2022 var hann stjóri hjá enska félaginu Leeds United F.C..

## Heimildir
* Marcelo Bielsa , leaguemanagers.com 
* Marcelo Bielsa, soccerbase.com
Brahmagupta

**Brahmagupta** (um 598 – um 668) var indverskur stærðfræðingur og stjörnufræðingur sem ritaði tvær bækur um stjörnufræði: *[[Brāhmasphuṭasiddhānta]]* („rétt stofnuð kenning Brahma“) frá 628 sem fjallar um stærðfræðilega stjörnufræði, og *[[Khaṇḍakhādyaka]]* („ætur biti“) frá 665 sem fjallar um hagnýta stjörnufræðiútreikninga, báðar skrifaðar á sanskrít.

Brahmagupta var sá fyrsti sem setti fram reiknireglur með núlli. Engar sannanir koma fyrir í bókum hans svo ekki er vitað hvernig hann fann reglurnar út. Verk hans voru þýdd á arabísku á 8. öld og þaðan bárust hugmyndir hans til Evrópu. Þær áttu þátt í útbreiðslu tugakerfisins.
Horn (rúmfræði)

**Horn** er í evklíðskri rúmfræði þegar tveir geislar í sama fleti mætast í sama punkti sem nefnist oddpunktur. Stærð horna er oftast gefin upp sem bogmál sem mælir fjarlægðina milli geislanna á hring með miðju í oddpunktinum.
Tíguleinir

**Tíguleinir** (fræðiheiti: *Juniperus semiglobosa*) er tegund barrtrés af einisætt. Hann er ættaður frá fjöllum Mið-Asíu.

Tíguleinir hefur verið í Lystigarði Akureyrar síðan um 1980 og hefur yfirleitt ekki kalið.


Juniperus semiglobosa in Botanical garden, Minsk.JPG
6934-Juniperus semiglobosa-DZ 09.15.JPG


## Tilvísanir

* 

## Ytri tenglar
* Conifers Around the World: Juniperus semiglobosa - Tien Shan Foetid Juniper.
Sjávarspendýr

**Sjávarspendýr** eru vatnaspendýr sem reiða sig á hafið og sjávarvistkerfi til að lifa af. Sjávarspendýr eru til dæmis selir, hvalir, sækýr, sæotrar og ísbirnir. Þetta er óformlegur flokkur dýra sem eiga það eitt sameiginlegt að treysta á sjóinn til að lifa af.

Aðlögun sjávarspendýra að lífi í vatni er mjög mismunandi eftir tegundum. Bæði hvalir og sækýr lifa alfarið í sjó og eru nauðbundin vatni. Selir og sæljón eru hálfgerð vatnadýr sem verja meirihlutanum af tíma sínum í vatni en þurfa að snúa aftur til lands fyrir mikilvægar athafnir eins og pörun, kæpingu og moltun. Aftur á móti eru bæði otrar og ísbirnir mun minna aðlagaðir að vatni. Mataræði sjávarspendýra er einnig mjög breytilegt; sum borða dýrasvif, önnur borða fisk, smokkfisk, skelfisk, eða þörunga og nokkur borða önnur spendýr. Þó að fjöldi tegunda sjávarspendýra sé lítill miðað við tegundir sem finnast á landi, þá er hlutverk þeirra í ýmsum vistkerfum stórt, sérstaklega varðandi viðhald vistkerfa sjávar, meðal annars með því að halda stofnum annarra tegunda í skefjum. Þetta hlutverk þeirra í viðhaldi vistkerfa er sérstakt áhyggjuefni þar sem 23% af tegundum sjávarspendýra eru talin í hættu.
Akurdúrra

**Akurdúrra** (fræðiheiti: *Sorghum bicolor*) er gras sem er ræktað fyrir korn sem er notað bæði í matargerð og dýrafóður og til að framleiða áfengi. Akurdúrra er ræktað afbrigði dúrru sem er upprunnin í Afríku. Hún er ræktuð víða í hitabeltinu. Akurdúrra er fimmta mest ræktaða kornafbrigði heims, á eftir hrísgrjónum, hveiti, maís og byggi. Heimsframleiðslan árið 2018 var 59,34 milljón tonn. Akurdúrra er oftast einær en sum ræktunarafbrigði eru tvíær. Plantan getur náð allt að 4 metra hæð en fræin eru lítil, 2-4 mm í þvermál. 

## Tilvísanir
Trimurti

**Trimurti** eða **Trideva** (sanskrít: त्रिमूर्ति *trimūrti* "þrjú form" eða "þrenning") er þrenningarguð æðsta guðdómsins í Hindúisma. þar sem heimsaðgerðir sköpunar, viðhalds og eyðileggingar eru persónugerðar sem guðaþrenning, oftast sem sköpunarguðinn Brama, varðveisluguðinn Visnjú og eyðingarguðinn Síva, þó að tilteknar greinar trúarbragðanna geti brugðið frá þessari uppstillingu. Hinn goðsagnakenndi jógi Dattatreya er oft ekki aðeins talinn ein af 24 myndum Visnjú, heldur einnig Síva og Brama, í einum líkama með þrjú höfuð.

## Tilvísanir
Meginlandsréttur

**Meginlandsréttur** (einnig kallaður **rómversk-germanskur réttur**) er réttarkerfi sem upprunið er á meginlandi Evrópu og hefur síðan verið tekið upp í mörgum löndum víða um heim. Meginlandsréttur á rætur að rekja til Rómarréttar og byggir fyrst og fremst á skráðum réttarreglum sem réttarheimild. Meginlandsréttur er gjarnan skilgreindur í andstöðu við hinn enska fordæmisrétt sem þróaðist á miðöldum og byggir á dómafordæmum sem helstu réttarheimild.

Meginlandsréttur er í grunninn sóttur í lagabálk Býsansríkis, *[[Corpus Iuris Civilis]]* en hefur orðið fyrir áhrifum frá lögbók Napóleons, germönskum venjurétti, kirkjurétti og ýmsum staðbundnum réttarvenjum. Auk þess hafa seinni tíma stefnur og straumar haft áhrif, t.d. náttúruréttur og vildarréttur. Bent hefur verið á að vafasamt sé að líta á meginlandsrétt sem eitt réttarkerfi, heldur sé hægt að skipta honum í þrjá meginstrauma sem hafa hver sín sérkenni, þ.e. Napóleonsrétt, þýskan rétt og norrænan rétt (sem m.a. gildir á Íslandi). Munurinn þarna á milli felst t.d. í því hvernig löggjöf er sett fram og hvernig dómstólar starfa.

## Tilvísanir
Sabínueinir

**Sabínueinir** (fræðiheiti: *Juniperus sabina*) er tegund barrtrés af einisætt. Hann er ættaður frá fjöllum mið- og suður-Evrópu og mið- og vestur-Asíu. 
Allir hlutar runnans eru eitraðir.

## Afbrigði
Það eru tvö afbrigði, sem sumir grasafræðingar telja sjálfstæðar tegundir:
**Juniperus sabina* var. *sabina*. 
**Juniperus sabina* var. *davurica* (Pallas) Farjon (syn. *J. davurica* Pallas). 

Sabínueinir myndar blending með *[[Kínaeinir|Juniperus chinensis]]*: *Juniperus × pfitzeriana* (samheiti *J. × media*). Hann finnst þar sem útbreiðsla þessara tegunda skarast í norðvestur Kína. Hann er einnig algengur sem garðplanta.

## Reynsla á Íslandi
Sabínueinir (yrkin "Hicksii" og "Blue Danube") hefur verið í Lystigarði Akureyrar síðan um 2000 og hefur yfirleitt þrifist vel.

## Myndir

Juniperus sabina 02.JPG
Juniperus sabina Habitus 2009-7-2009 2100m SierraNevada.jpg
Можжевельник - panoramio.jpg
Brno Komin0098.JPG


## Tilvísanir
Jendrik

**Jendrik Sigwart** fæddist 27. ágúst 1994 í Hamborg og er þýskur söngvari og tónlistarmaður. Hann var fulltrúi Þýskalands í Söngvakeppni evrópskra sjónvarpsstöðva 2021 í Rotterdam og lauk keppninni í næstsíðasta sæti. Uppáhaldslagið hans í Söngvakeppni evrópska sjónvarpsstöðva er Think About Things með Daða og Gagnamagninu. 

## Líf

Jendrik fæddist í Hamborg og á fjögur systkini. Sem unglingur lærði hann að spila á píanó og fiðlu og nam söngleiksnám við háskólann *Institut für Musik der Hochschule Osnabrück*. Á námsárum sínum kom hann fram í ýmsum söngleikjum, þar á meðal í *My Fair Lady* og *Hairspray*. Einnig kom hann fram í *Peter Pan* og *Berlin, Berlin*. 

Hann semur sín eigin lög sem hann birtir meðal annars á YouTube. Úkúlele er sérstaklega áberandi í hans tónlist. Í desember 2020 kynnti hann þrjú lög á styrktartónleikum fyrir flóttafólk í flóttamannabúðunum í Moria. Hann býr með sambýlismanninum sínum í Hamborg.

## Söngvakeppni evrópskra sjónvarpsstöðva

Í febrúar 2021 var tilkynnt að hann hefði verið valinn til að vera fulltrúi Þýskalands í Söngvakeppni evrópskra sjónvarpsstöðva 2021 í Rotterdam. Lag hans *[[I Don't Feel hate|I Don't Feel hate,]]* sem hann samdi sjálfur og framleiddi í samvinnu við Christoph Oswald, kom út 25. febrúar 2021. Boðskapur lagsins er að svara ekki hatrinu sem slær þig með hatri, heldur að finna til vorkenna hatrinu.  

Á úrslitakvöldinu þann 22. maí 2021 fékk hann þrjú stig frá atkvæðagreiðslu dómnefndar (tvö stig frá Austurríki, eitt stig frá Rúmeníu) á meðan hann fékk engin stig frá áhorfendum. Jendrik lauk næstsíðasta sæti, en Bretlandi rak lestina með engin stig. 

## Útgefið efni

### Lög

* 2021: *[[I Don’t Feel Hate]]*

## Heimildir


## Tenglar

* Jendrik's World, vefsíðan hans Jendrik
467

Árið **467** (**CDLXVII** í rómverskum tölum)

## Atburðir
* 12. apríl - Hershöfðinginn Anþemíus er kosinn keisari Vestrómverska ríkisins, að undirlagi austrómverska keisarans Leo 1.. Anþemíus giftist Alypu, dóttur germanska hershöfðingjans Ricimer, sem þá var hinn raunverulegi stjórnandi Vestrómverska ríkisins.
* Vandalar, undir stjórn konungsins Genseriks, hefja ránsferðir frá ríki sínu í Norður-Afríku til Grikklands. Til að bregðast við þessu hefur Leó 1. undirbúning innrásar í ríki Vandala, í samvinnu við Vestrómverska ríkið. Innrásin verður framkvæmd árið 468.
* Skandagupta, stjórnandi Gupta-veldisins á Indlandi deyr eftir 12 ára setu á valdastóli. Hálfbróðir hans Purugupta tekur við.

## Fædd
* Leó 2. Austrómverskur keisari (dáinn 474).

## Dáin
* Skandagupta, stjórnandi Gupta-veldisins.
Maga- og garnabólga

**Maga- og garnabólga** (stundum kölluð **garnakvef** eða **magakvef** þótt hún eigi ekkert skylt við kvef) er bólga í meltingarveginum: maga og þörmum. Meðal einkenna eru niðurgangur, uppköst og kviðverkur. Einnig getur fylgt þessu hiti, orkuleysi og vökvaskortur. Einkennin vara yfirleitt skemur en tvær vikur.

Maga- og garnabólga orsakast oftast af vírusum, en bakteríur, sveppir og sníkjudýr geta líka valdið slíkum bólgum. Rótavírus er algengasta orsökin hjá börnum, en í fullorðnum er nóróvírus eða kampýlóbakter oftast um að kenna. Algengasta smitleiðin er með því að innbyrða menguð matvæli eða vökva eða samneyti við smitaða manneskju. Meðferð felst venjulega í því að innbyrða nægan vökva, en í alvarlegum tilfellum getur þurft að gefa næringu í æð. Oftast er óþarfi að gefa fúkkalyf en þau eru þó notuð á börn með blóðugan niðurgang.

Til að koma í veg fyrir smit er mælt með handþvottum með sápu og að drekka hreint vatn, brjóstagjöf fremur en notkun mjólkurdufts og réttri meðferð skólps. Árið 2015 var talið að 2 milljarðar tilfella hefðu komið upp í heiminum og 1,3 milljón dauðsföll af völdum maga- og garnabólgu. Börn í þróunarlöndum eru í sérstakri hættu. Árið 2011 voru tilfellin talin 1,7 milljarðar og dauðsföll barna undir fimm ára aldri 700.000 á heimsvísu. Í þróunarlöndum er talið að börn undir tveggja ára aldri fái allt að sex tilfelli á ári. Tíðnin minnkar með hækkandi aldri, meðal annars vegna ónæmis.
Spánareinir

**Spánareinir** (fræðiheiti: *Juniperus thurifera*) er tegund barrtrés af einisætt. Hann er ættaður frá fjöllum vestur Miðjarðarhafssvæðisins. 


Juniperus thurifera.jpg
Aderhmam Oucaymeden.jpg
Sabinar-Torrecuadrada de los Valles.jpg
Juniperus thurifera africana Imlil 6.jpg
Aderhmam schoice.jpg


## Tilvísanir
Taílenskt bat

**Bat** (THB) er opinber gjaldmiðill í Taílandi. Einu bati er skipt upp í 100 *satang*. 

Bæði seðlar og mynt eru með á annarri hliðinni mynd af konunginum, frá 2016 Vajiralongkorn, Rama X af Taílandi

Í umferð eru myntir með upphæðirnar 25 og 50 satang og 1, 2, 5, og 10 böt, en seðlar með upphæðirnar 20, 50, 100, 500 og 1000 böt.

Upprunalega var bat tiltekin vigt, og var fyrst miðað við magn af hrísgrjónum en síðar af silfri.

Taílendingar nota ennþá mikið reiðufé fremur en greiðslukort.

## Tilvísanir